
ROMÂNIA
JUDEŢUL BIHOR
MUNICIPIUL MARGHITA
CONSILIUL LOCAL AL MUNICIPIULUI MARGHITA 


Proiect de hotărâre 
[bookmark: _Hlk134614908]aprobarea documentației tehnico-economice și a indicatorilor tehnico-economici-fază SFpentru obiectivul de investiții ,,Realizarea unui coridor de mobilitate integrat in Municipiul Marghita-componenta 1
	Având în vedere prevederile juridice:
- prevederile art. 5. alin. (4)  din H.G. 907/2016 privind etapele de elaborare și conținutul-cadru al  Documentațiilor tehnico-economice aferente obiectivelor/proiectelor de investiții finanțate din fonduri publice;
- prevederile art.  41, art. 44, alin. 1 din Legea nr. 273/2006 privind finanțele publice locale, cu referire la cheltuielile de investiții și documentațiile tehnico-economice;
- prevederile HG 363/2010 actualizată privind aprobarea standardelor de cost pentru obiective de investiții finanțate din fonduri publice;
-  prevederile art. 129 alin. (2) lit. b) ,art. 139 alin. (1)  din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
- prevederile Ghidului Solicitantului ,,Utilizarea crescută a transportului public și a altor forme de mobilitate urbană ecologice (Mobilitate urbană)” -Apel de proiecte nr. PRNV/2023/481.B/1,  in ceea ce priveste conditiile de accesare a fondurilor europene prin Programul Regional NORD-VEST 2021-2027 privind utilizarea crescută a transportului public și a altor forme de mobilitate urbană ecologice.
Ținând cont de:
- referatul de aprobare înregistrat cu nr. 9027/ 08.08.2023, al primarului Municipiului Marghita în calitate de inițiator al proiectului de hotărâre; 
- raportul de specialitate înregistrat cu nr.9028 din 08.08.2023, întocmit de arhitectul șef; 
- H.C.L. nr. 137 din 27.06.2023, privind actualizarea Planului de Mobilitate Urbană Durabilă pentru municipiul Marghita pe perioada 2021-2027 , aprobat prin H.C.L. nr. 6 din 11 Ianuarie 2022, privind aprobarea „Planului de mobilitate urbană durabila pentru municipiul Marghita pe perioada 2021-2027”;
- H.C.L. nr. 125 din 16.06.2023 privind actualizarea Strategiei Integrate de dezvoltare urbană a Municipiului Marghita pentru perioada 2021-2027, aprobată prin H.C.L. nr. 108 din 28 Iunie 2021;
-  avizul comisiei de specialitate (CTE) din cadrul primăriei Municipiului Marghita cu nr.5 din 09.08.2023;
În temeiul prevederilor art. 139 alin. (1) și alin. (3) lit. g) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
Primarul Municipiului Marghita propune următorul 

Proiect de hotărâre

[bookmark: _Hlk141692905]Art. 1 – Se aproba descrierea sumară a investiției propuse a fi realizată prin proiect ,,Realizarea unui coridor de mobilitate integrat in Municipiul Marghita- componenta 1”conform anexei 1care face parte integranta din prezenta hotarare.

[bookmark: _Hlk141692990]Art. 2 – Se aprobă documentaţia tehnico-economică si indicatorii tehnico-economici- fază SF pentru proiectul cu denumirea ,,Realizarea unui coridor de mobilitate integrat in Municipiul Marghita- componenta 1”conform anexei 2 care face parte integranta din prezenta hotărâre.

Art. 3 - Sumele reprezentând cheltuieli conexe ce pot apărea pe durata implementării proiectului ,,Realizarea unui coridor de mobilitate integrat in Municipiul Marghita-componenta 1” pentru implementarea proiectului în condiții optime, se vor asigura din Bugetul Local al Unitatii Administrativ Teritoriale Municipiul Marghita.

Art. 4 -  Se vor asigura toate resursele financiare necesare implementării proiectului în condițiile rambursării/ decontării ulterioare a cheltuielilor din instrumente structurale.

Art. 5–Se aproba angajamentul de asigurare a cheltuielilor neeligibile, daca acestea vor fi prevazute în bugetul proiectului pe parcursul întocmirii, evaluarii și implementarii acestuia.

Art. 6 -  Se aprobă menținerea investiției propuse a fi realizate, prin asigurarea costurilor de funcționare, întreținere și serviciile asociate necesare, în vederea asigurării sustenabilității financiare a acesteia pe o perioadă de cel puțin 5 ani de la efectuarea plății finale de către finanțator.

Art.7.–Se aprobă menținerea calității dreptului asupra imobilelor și a elementelor de infrastructură din proiect, pe o perioadă de cel puțin 5 ani de la efectuarea plății finale de către finanțator.

Art. 8–Se împuternicește Primarul  Unitatii Administrativ Teritoriale Municipiului Marghita d-nul Marcel-Emil SAS-ADĂSCĂLIŢIIsă semeneze toate actele necesare şi contractul de finanţare în numele Unitatii Administrativ Teritoriale Municipiului Marghita.

Art. 9-  Prezenta hotărâre va fi adusă la cunoştinţa publică prin afişare la sediul Consiliului Local al Municipiului Marghita şi publicare pe site-ul propriu al Primăriei Municipiului Marghita

Art. 10 Prezenta hotărâre se va comunica de către secretarul MunicipiuluiMarghita în vederea ducerii  la îndeplinire de catre Primarul Municipiului Marghita .

Art. 11 -  Prezenta se comunica cu: Instituţia Prefectului – Judetul Bihor; Primarul Municipiului Marghita; Compartimentului financiar-contabil; arhitectul șef , la dosar 





Inițiator: primar Marcel -Emil SAS- ADĂSCĂLIȚII                Avizat legalitate 
                                                                                                      Secretar general U.A.T.
Jr. Cornelia DEMETER




ANEXĂ 1 LA HCL NR. ..... / 09.08.2023

DESCRIEREA INVESTIȚIEI:

Prezentul proiect urmărește modernizarea tronsoanele aferente străzilor Tudor Vladimirescu (cf. nr. 104772), Calea Republicii (cf. nr. 105960, 104554), Eroilor (cf. nr. 104777, 106081), Petőfi Sándor (cf. nr. 106079), Garoafei (cf. nr. 105465), Arany János (cf. nr. 106082), Piața Independenței (cf. nr. 103528) și Crinului (cf. nr. 105462). 
Investiţia își propune ca obiectiv general reducerea emisiilor de carbon generate de transportul rutier motorizat la nivelul Municipiului Marghita și promovarea mobilității urbane multimodale prin crearea unui nou coridor de mobilitate integrat care va cuprinde piste de biciclete, bike-sharing, trotuare, traseu pentru microbuze electrice, stații de încărcare rapidă și stații pentru călători moderne, cu impact direct asupra reducerii emisiilor de carbon din Municipiul Marghita.
Obiectivul de investiție are drept scop utilizarea crescută a transportului public și a altor forme de mobilitate urbană ecologice , respectiv reducerea emisiilor poluante generate prin transportul rutier motorizat, la nivelul orașului. De asemenea se dorește promovarea mobilității urbane multimodale, prin crearea unui nou coridor de mobilitate integrat, care cuprinde: 
✓ Dezvoltarea infrastructurii pentru deplasări nemotorizate: dezvoltarea infrastructurii pentru mersul cu bicicleta; amenajarea de zone pietonale. 
✓ introducerea de sisteme de bike-sharing; sisteme de monitorizare etc.; 
✓ Dezvoltarea și optimizarea sistemelor de transport public, inclusiv prin achiziționarea de mijloace de transport cu zero emisii și dezvoltarea infrastructurii necesare acestora (inclusiv depouri, stații de microbuz, stații de încărcare pentru microbuze ) 
✓ Dezvoltarea coridoarelor de mobilitate urbană durabilă, prin intervenții precum : Dezvoltarea benzilor dedicate pentru transportul public respectiv modernizarea infrastructurii rutiere utilizate prioritar de transportul public urban curat de călători, în vederea dezvoltării unor trasee dedicate cu prioritate acestuia, 
✓ Dezvoltarea sistemelor de management a mobilității urbane
✓ Măsuri privind reducerea nivelului de zgomot respectiv cresterea sigurantei in trafic
Prezentul proiect se va desfăsura pe următoarele amplasamente: 
- Str. Arany Janos-partial-pornește de la intersecția cu str. I.L. Caragiale și Calea Republicii și merge până la intersecția cu str. Bujorului având lungimea de cca. 212 m; 
- Str. Garoafei-pornește de la intersecția cu Calea Republicii și merge până la intersecția cu str. Crinului având lungimea de cca. 123 m; 
- Str. Piața Independenței-pornește de la intersecția cu străzile Petofi Sandor, Crinului și merge până la intersecția cu str. Eroilor având lungimea de cca. 242.5 m; 
- Str. Eroilor-pornește de la intersecția cu str. Piața Independenței și merge până la intersecția cu str. Revoluției și str. Petofi Sandor având lungimea de cca. 278.5 m; 
- Str. Petofi Sandor-partial-pornește de la intersecția cu str. Progresului și merge până la intersecția cu str. Closca și str. Oasului având lungimea de cca. 583 m; 
- Str. Tudor Vladimirescu-pornește de la intersecția cu Calea Republicii și merge până la ieșirea din localitate spre Valea lui Mihai având lungimea de cca. 2112 m; 
- Str. Calea Republicii-pornește de la intersecția cu străzile Arany Janos și str. I.L. Caragiale și merge până la intersecția cu str. Jean Calvin, se continua cu str. 1Decembrie 1918 si are lungimea de cca. 1003 m; 
- Str. Crinului - pornește de la intersecția cu str. Garoafei și merge până la intersecția custr. Petofi Sandor și str. Piața Independenței având lungimea de cca. 154 m; 

INDICATORI TEHNICI:
- lungimea totală a străzilor proiectate – 4708m;
- trasee de microbuze în lungime totală de 4617m;
- trasee de biciclete în lungime totală de 5191m;
- rețelele de canalizare pluvială în lungime de 5050m;
- la intersecția străzilor Crinului, Petofi Sandor și Piața Independenței: amplasarea unui stâlp metalic pentru iluminat public de h=9.5 m, echipat cu trei corpuri de iluminat tip LED 54W;
- în parcul de lângă intersecția str. Ion Luca Caragiale cu Calea Republicii: amplasarea a trei stâlpi metalici ornamentali h=4 m, echipați cu corpuri de iluminat LED 30W;
- la trecerile de pietoni de pe străzile str. Tudor Vladimirescu, str. Arany Janos, Calea Republicii: montarea a 12 buc. stâlpi de iluminat suplimentari de h util=5m, echipate cu corpuri de iluminat LED 54W;
- containere de depozitare biciclete (bike-sharing): 3 buc.;
- 3 stații de incărcare rapide de 50kW fiecare;
- achiziționare 3 microbuze electrice
- sistem supraveghere video montat în stațiile de microbuz și containerele de depozitare a bicicletelor (bike-sharing)
- 59 buc. coșuri de gunoi, din care 20 buc. de coșuri de gunoi cu sortare selectivă;
- bănci cu spătar: 43 buc.;
- 8 buc. bănci smart;
- rastel pentru biciclete: 60 buc.;
- cișmea: 3 buc.;
- jardiniere: 9 buc.;
- adăpost pentru stații de microbuz: 2 buc

INDICATORI ECONOMICI:
Valoarea totală a proiectului conform devizului general al proiectului ,,Realizarea unui coridor de mobilitate integrat în Municipiul Marghita-componenta 1” este de 75.730.911,13 lei la care se adaugă tva în cuantum de 14.250.697,78 lei, rezultând un total de 89.981.608,91 inclusiv tva, din care:
Valoare eligibilă fără TVA în cuantum de: 55.820.820,66 lei
Valoare neeligibilă fără TVA în cuantum de: 19.910.090,47 lei

	
	Lei exclusiv TVA
	Lei inclusiv TVA

	Valoarea totală a investiţiei 
	75.730.911,13 
	89.981.608,91

	din care C + M
	60.323.713,55
	71.785.219,13

	Valoare finanțată prin Program („PROGRAMUL REGIONAL NORD-VEST 2021-2027”)
	55.820.820,66  
	66.305.382,15

	din care C + M
	40.931.610.87
	48.708.616,95

	Valoare finanțată prin U.A.T. Municipiul Marghita 
	19.910.090, 47
	23.676.226,76

	                din care C + M
	19.392.102,68
	23.076.602,20

